[{"text_idx": "#000001", "text": "1995. aastal alustas Narva Laste Loomemajas Ljudmila Sedova ka\u0308e all tegevust huviring \u00abAksessuaarid\u00bb Just sellist nimetust kandis huviring oma su\u0308nnihetkel. Esimesed o\u0303pilased tegid nahkehisto\u0308id ja see oli alles algus. 1999.a esindab huviring Narva Loomemaja Tallinnas, Mustpeade vennaskonnas, noorte disainerite konkursil \u00abNoortemood\u00bb ning saavutab auhinnalise koha kollektsiooniga \u00abLegendide tuul\u00bb. See annab to\u0303uke huviringi uuele suunale. Ko\u0303rvuti naha ka\u0308sitlemise to\u0308o\u0308vo\u0303tetega, hakkavad lapsed looma fantaasiakollektsioone nahast aksessuaaridega. Kasutati va\u0308ga ebatavalisi materjale, na\u0308idati oma ka\u0308tega loodud kostu\u0308u\u0308me ning saadi hindamatu kogemus avalikest esinemistest."}, {"text_idx": "#000002", "text": "2000. a saavutati sellel konkursil esimene koht (kollektsioon \u00abKantriaktsent\u00bb ning 2001.a teine koht (kollektsioon \u00abHu\u0308pe kevadesse\u00bb. Narvas korraldatud vabariiklikul konkursil \u00abHo\u0303beno\u0303el\u00bb osalesid edukalt kollektsioonid \u00abVariatsioonid vastelde teemal\u00bb, \u00abKaramell pilvedes\u00bb, \u00abMo\u0303nikord\u00bb, \u00abProvintsiaalne prognoos\u00bb ja teised."}, {"text_idx": "#000003", "text": "2005. aastal avab stuudio \u00abAksi\u2010Art\u00bb (huviring kannab juba sellist nimetust, Aksi\u2010 on vana nimetuse osa) hiljem juba traditsiooniliseks saava noorte disainerite festivali \u00abTalvefeeria\u00bb. Konkursi tingimute kohaselt peab iga osaleja esitama kostu\u0308u\u0308mi, mis on valmistatud ebatavalistest materjalidest \u2013 paber, polu\u0308etu\u0308leen, traadid, kartong jne. Sel moel saabus jo\u0303ulude paiku ka stuudios endas kiire aeg \u2013 algul igal aastal, hiljem kaks korda aastas, mil to\u0308o\u0308tati konkursikostu\u0308u\u0308mide kallal."}, {"text_idx": "#000004", "text": "Kompositsioonivo\u0303tted on stuudioto\u0308o\u0308s prioriteetsed, omandatakse nahaga to\u0308o\u0308tamise vo\u0303tteid ning abistavaid tehnikaid \u2013 guas\u030cs\u030c, akru\u0308u\u0308l, akvarell. Need oskused kajastuvad ko\u0303igis sellel na\u0308itusel \u00abAksi\u2010Art 25\u00bb olevates o\u0303pilaste to\u0308o\u0308des. Igas o\u0303pilase to\u0308o\u0308s on ma\u0308rgata omaenese ruumi otsinguid, mis moodustavad jooni, va\u0308rvi ja faktuuri."}, {"text_idx": "#000005", "text": "25. aasta jooksul on stuudio \u00abAksi\u2010Art\u00bb juhatanud noori disainikunsti ja moe radadele. Stuudio vilistlaste seas on neid , kes on sidunud oma elu kunstiga ning lo\u0303petanud Eesti Kunstiakadeemia: Anastassia Matvejeva, Anne Raud, Darja Nikitina, Nadez\u030cda Sasina."}, {"text_idx": "#000006", "text": "Na\u0308itusel \u00abAksi\u2010Art 25\u00bb on esitletud erinevate aegade to\u0308id, mis iseloomustavad stuudio iseloomu ja stiili."}]